Document ID: /roh_data/filtered/fineweb-2-filterrobots_roh.jsonl.gz/8110

Ils apiculturs grischuns han pudì racoltar quest onn bler mel, cumpareglià cun ils davos onns. Fitg buna è sur tut stada la racolta da la primavaira, sco la Federaziun dals apiculturs e da las apiculturas Apisuisse communitgescha. Lura han ils apiculturs grischuns pudì racoltar prest dubel uschè bler mel sco l'onn avant. Percunter hai dà la stad in quantum mediocher mel en il Grischun – in zic pli pauc ch'il 2019.
Bun clima
Las cundiziuns climaticas sajan stadas bunas quest onn per ina detga racolta, scriva Apisuisse. En Svizra hai dà en media 30 kilos mel per pievel d'avieuls – l'onn passà èn quai sulet stads 13 kilos.